Datum: 13. 11. 2022

Evid. št.: 122-3/2022-4

**Spoštovani starši!**

V odraščanju vaših otrok, naših učencev, ima šola pomembno vlogo. Daje jim znanje za življenje, predstavlja mesto druženja z vrstniki in vpliva na oblikovanje njihovih osebnosti. Z namenom zagotavljanja kvalitetnega in modernega pouka, prijetnejšega bivanja v šoli, izvajanja obšolskih dejavnosti kot tudi nudenja pomoči družinam, da se njihovi otroci lahko udeležijo šol v naravi s prijatelji, je bil leta 2008 ustanovljen šolski sklad.

***Več o šolskem skladu:***

Šolski sklad se financira tudi iz prireditev, kot je šolski bazar in iz prispevkov podjetij. Upravlja ga upravni obor, ki ga sestavljajo starši, skupaj z delavci šole in vrtca.

Njegov namen je financiranje dejavnosti, ki niso obvezni del izobraževalnega programa in jih Ministrstvo za šolstvo RS ne financira. Našim otrokom želimo omogočiti več kot to. Ker verjamemo, da nam skupaj lahko uspe, smo se v UO ŠS odločili, da se tudi v tem šolskem letu obrnemo na vas

**S** **PROŠNJO ZA PRISPEVEK V ŠOLSKI SKLAD**.

**DONIRATE LAHKO NA DVA NAČINA, VESELI BOMO, ČE BOSTE IZBRALI OBA.** Namreč, donacija iz dohodnine vas nič ne stane, nam pa bo pomenila več, kot si mislite.

1. **Z IZJAVO O PRISPEVKU V ŠS** (plačilo pri mesečni položnici – trije prispevki)

Vaš prispevek je povsem **prostovoljen** in naj bo v skladu z vašo zmožnostjo. Izpolnite **SPODNJO IZJAVO O PLAČILU PROSTOVOLJNEGA PRISPEVKA V ŠS** (učenci/otroci natisnjeno izjavo prinesejo tudi domov) in jo, prosim, vrnite razredničarki/vzgojiteljici vašega otroka. Če imate v šoli ali vrtcu več otrok, zadošča ena izjava.

1. **S PRISPEVEK IZ DOHODNINE DO NAJVEČ 0,3 %**

Najbrž vam je že znano, da imate s spremembo 135. člena ZOFVI-M kot davčni zavezanci možnost, da do največ 0,3 % dohodnine namenite za donacijo šolskim skladom.

Izpolnite obrazec [**ZAHTEVA ZA NAMENITEV DELA DOHODNINE ZA DONACIJE**](https://edavki.durs.si/OpenPortal/Dokumenti/doh_don.i.sl.pdf) s svojimi podatki (najdete ga v prilogi; učenci/otroci natisnjeno zahtevo prinesejo tudi domov), vpišete ime **ŠOLSKI SKLAD OŠ Miklavž pri Ormožu,** pod davčno številko upravičenca navedete **29832063** in vpišete **odstotek 0,3. Obrazec obvezno podpišite** ter ga vrnite razredničarki/vzgojiteljici vašega otroka ali ga pošljete na pristojni finančni urad.

Z majhnimi dejanji in majhnimi koraki smo skupaj z vami, spoštovani starši, dosegli že številne velike cilje. Želeli bi jih doseči še več, zato v tem letu ponovno upamo na vaš prispevek. **Za vse prostovoljne prispevke se vam že v naprej zahvaljujemo.**

Vaše predloge, komentarje, kritike in pohvale nam lahko pošljete na el. naslov: tanja.novak@guest.arnes.si

Tanja Novak, l. r. Vlado Hebar, l. r.

predsednica UO Šolskega sklada ravnatelj

**IZJAVA O PLAČILU PROSTOVOLJNEGA PRISPEVKA V ŠS**

**Podpisani/a\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, plačnik šolskih stroškov za otroka v šoli/vrtcu:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 priimek in ime otroka oddelek/ razred

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 priimek in ime otroka oddelek/ razred

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 priimek in ime otroka oddelek/ razred

**bom pri mesečnih položnicah prispeval/a**

 **3€ 4€ 5€**

 (obkrožite izbrani znesek) znesek po izbiri

v Šolski sklad Osnovne šole Miklavž pri Ormožu. Prispevek bo obračunan 1 x mesečno **prvemu** od zgoraj naštetih otrok, **od obračunskega meseca februarja do aprila**, v tekočem šolskem letu (3 prispevki). **V primeru, da šolo oz. vrtec obiskuje več otrok iz vaše družine, izpolnjeno izjavo odda samo eden otrok, najkasneje do 30. novembra 2022.**

\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ kraj datum podpis